<classify> Kwa mujibu wa Kamishna wa Ufundi na Uendeshaji wa Shirikisho la Mpira wa Kikapu Tanzania TBF Manase Zablon, mchuano huo ulikuwa mkali kwa timu zote mbili, ambazo zilionesha upinzani kwa kutofautiana kwa pointi chache za ufungaji.Timu zote zimecheza mchezo wa kuvutia, lakini bado kuna kazi kubwa mbele zinahitaji kuonesha juhudi zaidi kwani kila timu inaonesha uchu wa kufanya vizuri ili kumshinda mwenzake, alisema.Alisema tangu kuanza kwa michuano hiyo hivi karibuni, timu ya JKT ndio inayoongoza kundi la Azam Energy, Vijana wakiongoza kundi la Azam Cola, Savio kundi la Azam Tv na Jeshi Stars wakiongoza kundi la Azam Uhai.Leo kutakuwa na mchezo kati ya Changombe dhidi ya JKT, Chui dhidi ya Bandari Tanga, Kurasini Divers dhidi ya Tanzania Prsions Queens, Jogoo dhidi ya Savio na Oilers dhidi ya ABC.Kamishna huyo alisema licha ya ligi kuendelea vizuri, changamoto wanayokutana nayo ni uwanja huo wa ndani kuendelea kuvuja maji hasa kipindi hiki cha mvua hali inayosababisha kuchelewa kuanza kwa mchezo kama walivyopanga kwenye ratiba.Uwanja huu tunahangaika nao kila wakati kwasababu unavuja maji mvua ikinyesha, hatuna jinsi ndio tunaoutegemea,alisema na kuongeza kuwa pia kumekuwa na tatizo la kukatika umeme wakati mchezo ukiwa unarushwa Live kwenye televisheni ya Azam.Manase alihimiza mashabiki wa mchezo huo kujitokeza kwa wingi na kuunga mkono mashindano hayo ili kujenga hamasa kwa wachezaji.Pia, alitoa mwito kwa kampuni mbalimbali za udhamini kujitokeza kudhamini mashindano hayo kwani yatapata fursa ya kuonesha bidhaa zao kwenye televisheni ya Azam iwapo watakubaliana.  <topic>: michezo 